เรื่องร้องเรียน (ร้องเรียน,สัตว์จรจัด) วันที่ 2023-01-17 01:46:35 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002028

ขอให้แก้ไขปัญหากรณีปัญหาเหตุเดือดร้อนรำคาญจากการถ่ายมูล ของสุนัข แมว และนกพิราบ บริเวณหมู่บ้านบุญสูง ซอยวิภาวดีรังสิต 46  แขวงจตุจักร (ตามที่ผู้ร้องแจ้ง) เขตจตุจักร กรุงเทพมหานคร เนื่องจากผู้ร้องอาศัยภายในหมู่บ้านบุญสูง แจ้งว่าในพื้นที่จะเป็นซอยติดต่อกันสามารถเชื่อมต่อกันได้ 4 ซอย คือ ซอยวิภาวดีรังสิต 42,ซอยวิภาวดีรังสิต44,ซอยวิภาวดีรังสิต 46, ซอยวิภาวดีรังสิต 48 เข้าสู่ซอยย่อย ซอยขิ่งพหลโยธิน (ตามที่ผู้ร้องแจ้ง) ,ซอยมงคลนิเวศน์ ซอยหมู่บ้านบุญสูง  ซอยเธียรสวน โดยภายในซอยมงคลนิเวศน์ มีโรงงาน (ไม่ทราบประเภทของโรงงาน) ตั้งอยู่ ซึ่งมีนกพิราบอาศัยและถ่ายมูลตลอดทั้งซอย  รวมทั้งซอยมงคลนิเวศน์มีสุนัขจรจัดประมาณกว่า 50  ตัว และมีแมวจรจัด ประมาณ 50 ตัว  ส่วนในหมู่บ้านบุญสูง มีสุนัขเลี้ยงไม่เกิน 30 ตัว จะมีการถ่ายมูลในซอยและหน้าบ้านของประชาชนในซอย ทำให้เกิดความสกปรกและเป็นแหล่งของเชื้อโรค รวมทั้งนกพิราบและแมวจรจัดมักจะมีพฤติกรรมวิ่งไล่บนหลังคาบ้านของผู้ร้อง ทำให้ส่งเสียงดังรบกวนอย่างมาก ประสบปัญหามาประมาณ 10 ปี เบื้องต้นแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว  เจ้าหน้าที่แจ้งว่าทางสำนักงานเขตจตุจักร ไม่มีนโยบายจับแมว สุนัข และนกพิราบ ส่งผลให้ได้รับความเดือดร้อนอย่างมาก // เบื้องต้นแจ้งรายงานผลการปฏิบัติงานให้ผู้ร้องทราบว่ากรุงเทพมหานคร โดยสำนักงานเขตจตุจักร โดยฝ่ายสิ่งแวดล้อมฯ ตรวจสอบวันที่ 8/12/65 ได้ตรวจสอบบริเวณดังกล่าว เนื่องจากทางสำนักงานเขตจตุจักร ไม่มีเจ้าหน้าที่ในการจับสุนัข แมว และนกพิราบ ทั้งนี้จักได้ประสานสำนักงานสัตวแพทย์ สำนักอนามัย กรุงเทพมหานครต่อไป  แต่ปัจจุบัน (วันที่ 17 มกราคม 2566) ผู้ร้องยังคงได้รับความเดือดร้อนรำคาญจากการถ่ายมูล ของสุนัข แมว และนกพิราบเช่นเดิม จึงประสงค์ขอให้หน่วยงานที่เกี่ยวข้องเร่งดำเนินการ กรณีเร่งด่วน 
หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111 #1555 #citydata